Ge o ithuta go theeletša batho ba bangwe ka botebo, O tla lemoga phapano yekgolo ya kwešišo. O ka bona lefase ka digalase tša bolekani; nka le lebelela ka tšhelete le ekonomi. Sehla sa selemo se se fetilego se bile le mathata a mmalwa ka baka la komelelo e šoro yeo e ilego ya huetša dikarolo tše kgolo tša selete sa pula ya selemo - balemi ba bangwe ba paletšwe ke go bjala le ge e ka ba pewana, ba bangwe ba bjetše eupša ba fetša ba hloka seo ba ka se bunago. Mabaka 'a ka mehla' a ile a hlagela mafelo a se makae fela. Gantši balemi ba bjala dibjalo tša bona ka tšhelete ye ba e adimilego - e ka ba pankeng goba dikgwebong tša agri (di 'Co-ops' tša kgale) - ga se balemi ba bantši bao ba ntšhago inšorense mabapi le ditshenyegelo tša pšalo (input insurance) ka ge poelo e le ye nnyane kudu tšweletšong ya dibjalo mme ba leka go fokotša ditshenyegelo ka moo go kgonegago.